钦定古今图书集成/明伦汇编/闺媛典/第169卷 > 吴俸妻童氏
## 钦定古今图书集成/明伦汇编/闺媛典/第169卷 > 吴俸妻童氏

按《寿昌县志》：“童氏名闺，吴俸妻。年二十七，俸亡，遗孤
二尚乳，氏𫗴粥不入口，每哭即死。乡人闻之皆涕泣。
舅姑慰之曰：‘汝如此必死，如二孤何’？氏悟，乃强食。久
之，姑曰：‘我不幸丧子，汝尚少，当早计’。氏怒，拔发绕指，
以柩前烛燃之，日携二孤号泣，泪枯，致眇一目。子长，
命就外傅，躬纺绩以充束修。子入庠，解耳镮，为贽子”
赴试，亲作脯膏烂其手，曰：“吾痛汝。”比手痛尢甚。及子
食，廪，饩叹曰：“吾为未亡人二十馀年，为汝等未成立
耳，今可死矣。”竟郁郁不食而卒。氏遇妯娌和，为母慈，
事舅姑孝。姑尝患痢，氏为澡濯必洁，焚香吁天，求以
身代。嘉靖己亥，邑令旌表，复其家。